tartuNLP/wikipedia-smugri-20251201 huggingface dataset:
(308242) 2005 GO21

(308242) 2005 GO21 on keskikokoinen Maan lähelle tuleva asteroidi, joka luokitellaan Aten-asteroideihin. Asteroidi on mahdollisesti vaarallinen kiertoradan läheisyyden vuoksi, mutta sen kiertorata on lähimmillään 0,04 astronomisen yksikön päässä Maasta. Asteroidi kiertää Auringon ympäri (noin ), jolloin se on lähimmillään Auringosta 0,50 astronomisen yksikön päässä ja etäisimmillään 1,01 astronomisen yksikön päässä. Asteroidi on läpimitaltaan – .
Greta Varlese

Greta Varlese on italialainen malli.
Varlese on kotoisin Chiaravallesta. Hänen uransa alkoi Italian Elite Model Look -kilpailun voitolla vuonna 2014. Hän pääsi maailmanlaajuisessa kilpailussa kymmenen parhaan joukkoon. Varlese on kävellyt muun muassa Givenchyn, Valentinon muotiketjun ja Chanelin muotinäytöksissä. Hän on esiintynyt toistuvasti muun muassa eri maiden "Harper's Bazaar" -lehtien kansissa.
Per Eklund

Per Eklund -nimisiä henkilöitä ovat:
4660 Nereus

4660 Nereus (1982 DB) on hyvin pieni Maan lähelle tuleva asteroidi, joka luokitellaan Apollo-asteroideihin. Asteroidi on mahdollisesti vaarallinen koska sen kiertorata leikkaa Maan kiertoradan. Asteroidi kiertää Auringon ympäri (noin ), jolloin se on lähimmillään Auringosta 0,95 astronomisen yksikön päässä ja etäisimmillään 2,02 astronomisen yksikön päässä. Asteroidi on läpimitaltaan noin . Pyörähdysaika akselin ympäri on .
2004 KV18

2004 KV18 on suuri asteroidi, joka on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri (noin ) kiertoradalla, joka on lähimmillään 24,62 astronomisen yksikön päässä ja etäisimmillään 35,68 astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti – .
Laskelmien mukaan asteroidi on väliaikainen Neptunuksen troijalainen, joka on päätynyt samalle kiertoradalle 203 tuhatta vuotta sitten ja jatkaa tässä 165 tuhatta vuotta. Asteroidi seuraa Neptunusta L5-pisteessä.
Sara Fabel

Sara Fabel (oikeasti "Sari Katriina Virtanen"; s. 1986 Espoo) on suomalainen malli, näyttelijä, somepersoona ja tatuointitaiteilija.
Fabel opiskeli Taideteollisessa korkeakoulussa ennen kuin muutti Brisbaneen Australiaan 20-vuotiaana. Hän tapasi Uudessa-Seelannissa sattumalta valokuvaaja T. J. Scottin, joka otti hänestä kuvia. Fabel tutustui lisäksi Uuden-Seelannin ja Australian "Vogue"-lehtien kuvaajaan. Hän sai kansainvälistä huomiota mallina ja nousi nopeasti näkyväksi sosiaalisen median vaikuttajaksi. Tammikuuhun 2019 mennessä hänellä oli 434 000 Instagram-seuraajaa.
Fabel meni Australiassa naimisiin, mutta muutti vuonna 2013 Yhdysvaltoihin. Hän esiintyi yhdessä pääosista elokuvassa "Anarchy Parlor". Sittemmin Fabel on keskittynyt työhön tatuointitaiteilijana. Hän asettui Los Angelesiin ja perusti oman tatuointistudionsa.
Per Eklund (jääkiekkoilija)

Per Eklund (s.9. heinäkuuta 1970 Sollentuna, Ruotsi) on uransa päättänyt ruotsalainen jääkiekkoilija, jonka pääasiallisin pelipaikka oli oikea laitahyökkääjä. Detroit Red Wings varasi hänet 7. kierroksella , mutta paikkaa NHL-joukkueeseen ei koskaan auennut.
Ura.
Eklund aloitti uransa miesten sarjoissa Allsvenskanin Huddingessa, jossa pelasi kahden kauden ajan. Kaudelle 1994-1995 Eklund siirtyi pelaamaan Tukholmaan Djurgårdens IF:n joukkueeseen. Kolmen siellä pelatun kauden jälkeen Ekludn lähti koittamaan hänet varanneen Detroit Red Wingsin organisaatioon. Ovet NHL:aan eivät kuitenkaan avautuneet vaan kausi 1997-1998 kului kokonaisuudessaan AHL-farmijoukkue Adirondackin mukana. 73 AHL-ottelussa hän teki 21 maalia ja 5+ tehopistettä. Kauden aikana hänelle vihellettiin vain 12 jäähyminuuttia. Kauden jälkeen hän pelasi kolme ottelua AHL:n pudotuspeleissä ilman tilastomerkintöjä.
Seuraavalle kaudelle Ekludn palasi takaisin Djurgårdeniin kahden kauden ajaksi. Tämän jälkeen hän lähti pelaamaan Saksan pääsarjaan Krefeldin joukkueeseen. Saksassa vierähti vain yksi kausi ennen paluuta takaisin Ruotsiin. Uusi osoite oli Elitserien-joukkue Linköpings HC, jossa Eklund pelasi seuraavat neljä kautta. Tämän jälkeen hän palasi vielä yhdksi kaudeksi Djurgårdeniin. Kaudelle 2006-2007 Eklund teki sopimuksen Saksaan Straubing Tigersin joukkueeseen. Straubingissa pelejä kertyi kaudessa vain 20 kappaletta ja niissä neljä maalia ja kuusi tehopistettä. Sitä myöden Eklund paketoi myös ammattilaisuransa ja palasi Ruotsiin 2.divisioonan Sollentuna HC:n joukkueeseen. Sollentunassa hän pelasi reilun kahden kauden ajan ennenkuin päätti uransa ja siirtyi valmennustehtäviin. Hän toimi syksystä 2009 kevääseen 2021 Sollentunan edustusjoukkueessa urheilujohtajana, apu- ja päävalmentajana. Tämän jälkeen hän on toiminut seuran U18 juniorijoukkueen päävalmentajana.
4769 Castalia

4769 Castalia (1989 PB) on keskikokoinen Maan lähelle tuleva asteroidi, joka luokitellaan Apollo-asteroideihin. Asteroidi on mahdollisesti vaarallinen koska sen kiertorata leikkaa Maan kiertoradan. Asteroidi on lähimmillään Maasta 0,02 astronomisen yksikön päässä. Asteroidi kiertää Auringon ympäri (noin ), jolloin se on lähimmillään Auringosta 0,55 astronomisen yksikön päässä ja etäisimmillään 1,58 astronomisen yksikön päässä. Asteroidi on läpimitaltaan noin . Pyörähdysaika akselin ympäri on . Nimi on peräisin Apollonin jahtaamalta nymfiltä.
Asteroidi on kaksiosainen kaksoispikkuplaneetta, jolla on kontaktissa oleva kuu.
646 Kastalia

646 Kastalia (A907 RL) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka vaihtelee 1,83 astronomisen yksikön ja 2,82 astronomisen yksikön päässä Auringosta. Asteroidi on läpimitaltaan noin . Asteroidin pyörähdysaika akselinsa ympäri on .
Laura Kõrgemäe

Laura Kõrgemäe (s. 5. tammikuuta 1986) on virolainen missi. Hänet kruunattiin Miss Viroksi vuonna 2005. Kõrgemäe on sittemmin ollut Virossa runsaan kohujulkisuuden kohteena.
Kõrgemäe perusti vuonna 2014 Kerstin Koortin kanssa Invidia-mallitoimiston. Televisiojournalisti Keili Sükijainen julkisti 18. lokakuuta 2017 jutun, jonka mukaan tyttöjä oli lähetetty Invidian kautta Yhdysvaltoihin, jossa heidät oli painostettu seksiin korvausta vastaan varakkaiden miesten kanssa. Paritussyytökset johtivat julkiseen kohuun.
Kõrgemäe seurusteli vuonna 2007 koripalloilija Gregor Arbetin kanssa. Hän sai liikemies Veikko Maripuun kanssa yhteisen pojan, mutta pariskunta erosi vuonna 2013. Kõrgemäe oli vuonna 2014 kihloissa kasinoyrittäjä Armin Karun pojan Erik Karun kanssa. Lokakuusta 2020 elokuuhun 2021 hän oli naimisissa Karel Parikin kanssa. Kõrgemäe meni marraskuussa 2021 naimisiin huumausainerikoksista tuomitun vanki Ranner Kausin kanssa. Mies vapautui syksyllä 2022, mutta hänestä tehtiin etsintäkuulutus helmikuussa 2023. Pariskunta erosi heinäkuussa 2023. Tämän jälkeen Kõrgemäe meni naimisiin koripalloilija Rainer Hallikin kanssa. Pariskunnalle syntyi lapsi.
Maxixe (Mosambik)

Maxixe on kaupunki ja piiri () Mosambikissa Inhambanen maakunnassa. Kaupungin väkiluku on noin 155 000 (2022, ennuste), pinta-ala 282 neliökilometriä ja väestöntiheys 551 as./km². Maxixe on Inhambanen maakunnan suurin kaupunki ja maakunnan kaupallinen keskus. 
Kaupunki sijaitsee Intian valtameren Inhambanenlahden länsirannalla, linnuntietä noin 364 kilometriä ja maanteitse noin 470 kilometriä pääkaupunki Maputosta pohjoiskoilliseen. Linnuntietä maakuntakeskus Inhambaneen on 3 kilometriä (vesibussiyhteys Inhambanenlahden), mutta maanteitse etäisyys on 51 kilometriä. Maxixen kaupunki rajoittuu idässä Intian valtameren Inhambanenlahteen, etelässä naapurina on Jangamon, lännessä Homoinen ja pohjoisessa Morrumbenen piiri.
Lukutaidottomuus oli kaupungin muodostamassa piirissä vuosien 2019–2023 tilaston mukaan 14,8 prosenttia (maakunnassa 30,5 %). Maxixessa annetaan myös korkeakouluopetusta (Universidade Save).
Vesta-ryhmä

Vesta-ryhmä on asteroidiryhmä sisemmällä asteroidivyöhykkeellä, joka on suurin tunnettu ryhmä. Useimmat ryhmän asteroidit ovat V-tyypin asteroideja ja useiden Maan lähelle tulevien asteroidien lähde, sekä HED-meteoriittien lähde (). Useiden ryhmän kappaleiden on arveltu olevan lähtöisin törmäyksestä 4 Vestan kanssa.
5222 Ioffe

5222 Ioffe (1980 TL13) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka vaihtelee 2,37 astronomisen yksikön ja 3,17 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
Morrumbenen piiri

Morrumbenen piiri () on piiri Mosambikissa Inhambanen maakunnassa. Piirin väkiluku on runsas 144 000 (2022, ennuste), pinta-ala 2 358 neliökilometriä ja väestöntiheys 62 as./km². Piirin keskus on Morrumbene.
Morrumbenen piiri sijaitsee Intian valtameren länsirannalla Inhambanenlahden suulla. Kuntakeskuksesta on linnuntietä noin 379 kilometriä ja maanteitse 497 kilometriä pääkaupunki Maputosta pohjoiskoilliseen. Linnuntietä maakuntakeskus Inhambaneen on 23 kilometriä, mutta maanteitse etäisyys on 80 kilometriä. 
Morrumbenen piiri rajoittuu idässä Intian valtamereen. Etelässä naapurina on Maxixen kaupunki ja Homoinen piiri, lännessä Funhalouron piiri ja pohjoisessa Massingan piiri.
Alueen väestön pääelinkeino on maatalous. Tärkein viljelykasvi on maissi.
Lukutaidottomuus oli piirissä vuosien 2019–2023 tilaston mukaan korkea: 27,7 prosenttia (maakunnassa 30,5 %).
154 Bertha

154 Bertha (A875 VD) on suuri päävyöhykkeen asteroidi, joka kiertää ulommalla Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 2,96 astronomisen yksikön ja etäisimmillään 3,45 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on . Spektrityyppi on C (SMASSII), joka viittaa asteroidin koostumuvan vedestä, raudasta, nikkelistä, koboltista, typestä ja ammoniakista.
157 Dejanira

157 Dejanira (A875 XA) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 2,07 astronomisen yksikön ja etäisimmillään 3,09 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
Massingan piiri

Massingan piiri () on piiri Mosambikissa Inhambanen maakunnassa. Piirin väkiluku on noin 253 000 (2022, ennuste), pinta-ala 5 324 neliökilometriä ja väestöntiheys 48 as./km². 
Massingan piiri sijaitsee Intian valtameren rannalla Mosambikin kanaali lounaisosassa. Piirin keskus on Massingan pikkukaupunki (vila de Massinga), joka sijaitsee sisämaassa linnuntietä noin 10 kilometriä rannikolta. Kuntakeskus Massinga sijaitsee linnuntietä noin 408 kilometriä ja maanteitse 540 kilometriä pääkaupunki Maputosta pohjoiskoilliseen. Linnuntietä maakuntakeskus Inhambaneen on 59 kilometriä, mutta maanteitse etäisyys on 146 kilometriä. 
Massingan piiri rajoittuu idässä Intian valtamereen. Etelässä naapurina on Morrumbenen, lännessä Funhalouron, luoteessa Maboten ja pohjoisessa Vilankulon piiri.
Lukutaidottomuus oli piirissä vuosien 2019–2023 tilaston mukaan korkea: 31,0 prosenttia (maakunnassa 30,5 %). Massingassa annetaan kuitenkin myös korkeakouluopetusta yhdellä kampuksella (Universidade Save).
159 Aemilia

159 Aemilia (A876 BA) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 2,80 astronomisen yksikön ja etäisimmillään 3,42 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on . Asteroidin spektrityyppi on C- tai Ch-luokka (SMASSII), joka viittaa sen koostuvan vedestä, raudasta, nikkelistä, koboltista, typestä ja ammoniakista.
933 Susi

933 Susi (1927 CH) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
143 Adria

143 Adria (A875 DA) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 2,56 astronomisen yksikön ja etäisimmillään 2,96 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on . Asteroidi on spektrityypiltään C- tai Xc-luokkaa (SMASSII), joka viittaa sen koostuvan raudasta, nikkelistä, kobolista ja platinasta.
137 Meliboea

137 Meliboea (A874 HA) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 2,46 astronomisen yksikön ja etäisimmillään 3,78 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on . Asteroidi on spektrityypiltään C-luokkaa, joka viittaa sen koostuvan vedestä, raudasta, nikkelistä, kobolista, typestä ja ammoniakista.
Asteroidissa on viitteitä veden aiheuttamista muutoksista.
Koreatörmäkukka

Koreatörmäkukka ("Scabiosa atropurpurea") on törmäkukkien sukuun kuuluva laji. Sen kukat ovat tiheästi kerrannaisia. Kukkien värejä ovat valkoinen, roosa, punainen ja lila. Varret ovat pitkät. Taimet voidaan esikasvattaa sisällä. Koreatörmäkuukka on yksivuotinen. Siemenet kylvetään huhtikuulta kesäkuulle ja kukinta-aika on heinäkuulta lokakuulle. Se viihtyy tuulelta suojaisella, aurinkoisella ja lämpimällä kasvupaikalla hyvin vettä läpäisevässä ja ravinteikkaassa multamaassa. Sitä istutetaan kukkapenkkeihin ja reunaistutuksiin. Se houkuttelee mehiläisiä ja perhosia. Sitä käytetään leikkokukkana.
Japanintörmäkukka

Japanintörmäkukka ("Scabiosa japonica" 'Blue Note') on törmäkukkiin kuuluva risteymä. Se on noin 20–30 cm korkea perenna. Se kukkii heinäkuulta elokuulle. Kukat ovat väriltään laventelinsinisiä ja ne ovat tiheästi kerrottuja. Japanintörmäkukka viihtyy auringossa tai puolivarjossa ja hyvä kasvualusta on tuore maaperä, joka on hyvin vettä läpäisevä ja runsaasti kalkittu. Sitä istutetaan ruukkuihin, perennaryhmiin ja reunaistutuksiin. Se houkuttelee mehiläisiä ja perhosia. Se sopii leikkokukaksi.
Siperianhanhikki

Siperianhanhikki ("Potentilla pensylvanica") on ruusukasvien (Rosaceae) heimoon, hanhikkien ("Potentilla") sukuun kuuluva kasvilaji. Tieteellisestä nimestään huolimatta se ei kasva luontaisena Pennsylvanian osavaltiossa Yhdysvalloissa.
Siperianhanhikki on monivuotinen ja voi kasvaa noin 20–40 cm korkeaksi. Kasvutavaltaan varret ovat pystyjä tai kohenevia. Kasvin tyveltä kasvaa useita varsia, jotka ovat haarattomia, kunnes varren yläosassa ne haarautuvat kukinnoiksi. Varret ovat eripituisten karvojen peittämät.
Lehdet sijaitsevat pääasiassa kasvin tyvellä sekä varsien alaosissa. Lehtiasento on vuorottainen. Lehdet ovat ruodillisia ja varsilehdistä ylemmät lehdet ovat alempia selvästi pienempiä sekä lyhytruotisempia. Lehtien lehtilavat ovat parilehdykkäisiä ja niissä on 5–13 lehdykkää. Lehdykät ovat puikeita tai soikeita ja noin 1,5–5 cm pitkiä. Lehdyköiden koko kasvaa lehden tyveltä kärkeä kohti mentäessä. Yläpinnoiltaan lehdykät ovat vihreitä tai harmaanvihreitä ja varsien tavoin eripituisten karvojen peittämät. Lehtien alapinnat ovat puolestaan tiiviisti valkean karvoituksen peittämät.
Siperianhanhikin kukat sijaitsevat haaroittuneena rykelmänä varsien kärjissä. Kukat ovat keltaisia ja halkaisijaltaan noin 1–1,5 cm. Kussakin kukassa on viisi leveää terälehteä sekä noin 20 keltaista hedettä. Hedelmä on kotamainen ja sisältää monia siemeniä, jotka ovat ruskeita ja noin 1,2 mm pitkiä.
Napoleon Solo

Napoleon Solo – UNCLE:n asiamies ("The Man from U.N.C.L.E.") on vuosina 1964–1968 tuotettu amerikkalainen televisiosarja, jossa superagentti Napoleon Soloa näyttelee Robert Vaughn ja tämän aisaparia, venäläistä Ilja Kurjakinia David McCallum. Heidän pomoaan näyttelee monista Hitchcock-elokuvistakin tuttu Leo G. Carroll.
Sarjassa Solo ja Kurjakin edustavat kansainvälistä rikollisuutta vastustavaa kuvitteellista U.N.C.L.E.-järjestöä, joka jahtaa etenkin rikollisliigaa nimeltä Thrush. "Helsingin Sanomien" Pertti Avolan mukaan "Napoleon Solon" maailmankuva on moraalisessa mustavalkoisuudessaan jopa huvittava. Tiettyyn kieli poskella -tyyliin sarja hänen mukaansa pyrkikin, mutta usein oli tuloksena myös tahatonta komiikkaa tai vain silkkaa typeryyttä, toisin kuin saman aikakauden onnistuneemmassa agenttiparodiassa "Salainen agentti 86".
"Napoleon Solon" ensimmäinen jakso esitettiin Suomen televisiossa 4. tammikuuta 1966. Kolmoskanava esitti sarjaa uusintana kesäkuusta 1991 alkaen.
Sarjan jaksoja tai niiden materiaalista koostettuja elokuvia esitettiin joissakin maissa myös teatterilevityksessä. Suomessa julkaistiin myöhemmin VHS-videokasetteina elokuvat "Kaksoisagentti" (1965), "Yksi agentti liikaa" (1966), "Vihreähattuinen agentti" (1966), "Karatetappajat" (1967) ja "Helikopteriagentit" (1968). Vaughn ja McCallum palasivat rooleihin toistakymmentä vuotta myöhemmin elokuvassa "U.N.C.L.E. miehen paluu" (1983). 
Venäläistä agentti Kurjakinia näytelleestä nuoresta ja komeasta David McCallumista tuli sarjan myötä yksi 1960-luvun teinityttöjen suosikeista. Sarjan pohjalta tuotiin markkinoille myös monia oheistuotteita kuten leluja ja viihderomaaneja. Suomessa esittämättä jäänyt spin-off-sarja "The Girl from U.N.C.L.E." toi agenttimaailmaan naisnäkökulmaa, pääosassa Stefanie Powers.
Vuonna 2015 tuli elokuvateattereihin Guy Ritchien ohjaama uusintaversio "Koodinimi U.N.C.L.E.", jossa pääparia näyttelevät Henry Cavill ja Armie Hammer.
Maboten piiri

Maboten piiri () on piiri Mosambikissa Inhambanen maakunnan pohjoisosassa. Piirin väkiluku on noin 53 000 (2022, ennuste), pinta-ala 14 231 neliökilometriä ja väestöntiheys 4 as./km². 
Maboten piiri sijaitsee Savejoen eteläpuolella sisämaassa. Piirin keskus on Maboten kylä, joka sijaitsee sisämaassa linnuntietä noin 120 kilometriä rannikolta. Kuntakeskus Mabote on linnuntietä noin 464 kilometriä ja maanteitse 778 kilometriä pääkaupunki Maputosta pohjoiskoilliseen. Linnuntietä maakuntakeskus Inhambaneen on 239 kilometriä, mutta maanteitse etäisyys on 384 kilometriä. 
Maboten piiri rajoittuu pohjoisessa Savejokeen, ja sen vastarannan Manican maakunnan Machazen piiriin. Lännessä naapureina ovat Govuron ja Inhassoron piirit. Maboten piirin kaakkoiskulman naapuripiirien osalta Inhambanen maakunnan ja sen piirien kartoissa on eroja ja tiedot ovat ristiriitaisia; esimerkiksi Massingan piirin tilastokirja kertoo piirin olevan Maboten piirin naapuri, mutta Maboten piirin tilastokirja sanoo muuta. Etelässä naapurina on kuitenkin Funhalouron piiri. Idässä Maboten piiri rajautuu Gazan maakuntaan ja sen Chugbon ja Massangenan piireihin.
Piirin väestön pääelinkeino on maatalous. Tärkein viljelykasvi on maissi. Lukutaidottomuus oli piirissä vuosien 2019–2023 tilaston mukaan erittäin korkea: 55,5 prosenttia (maakunnassa 30,5 %).
Trikoliini

Trikoliini () on laadukkaasta puuvillasta kudottu ja merseroitu paitakangas. Sille tyypillinen pintarakenne on saatu aikaan joko käyttämällä kuteena vuorotellen ohutta ja paksumpaa lankaa tai siten, että loimilangat tulevat kahdelta tukilta, joista toista jarrutetaan voimakkaammin. Tällöin kireämmät loimilangat jäävät suoriksi ja vähemmän jarrutetut langat kiertyvät kuteen ympäri mutkalle. Suomessa kutsuttiin Yhdistyneessä kuningaskunnassa valmistettua kangasta trikoliiniksi ja Suomessa valmistettua kangasta myytiin nimellä trikolette tai tricolette.
Gloria (kangas)

Gloria on vanha kangaslaji, jossa on silkkiloimi ja villakude. Tätä tiheäksi kudottua kangasta käytettiin vuorikankaana. Sellaista tiheäksi kudottua kangasta, jossa on silkkiloimi ja puuvillakude, käytettiin sateenvarjojen kuvussa. Hyvin hienosta langasta kudotusta täyspuuvillaisesta kankaasta käytettiin nimitystä "gloriette" tai "gloriosa".
Himalajanvuokko

Himalajanvuokko ("Anemone rivularis") on leinikkikasvien (Ranunculaceae) heimoon, vuokkojen ("Anemone") sukuun kuuluva kasvilaji.
Himalajanvuokko on monivuotinen ruohovartinen kasvi. Se kasvaa mättäinä, joista kasvaa kolmesta viiteen lehteä sekä yhdestä kolmeen kukkavartta. Kukkavarret kasvavat yleensä 20–60 cm korkeiksi, mutta joskus jopa 120 cm korkeiksi. Lehdet kohoavat puolestaan 10–25 cm korkeuteen. Suikertavan juurakkonsa myötä laji voi muodostaa melko laajojakin kasvustoja.
Himalajanvuokko kasvaa muun muassa niityillä, hakkuuaukeilla sekä purojen varsilla. Lajia tavataan luontaisena Aasiassa Intiassa, Sri Lankassa, Nepalissa, Bhutanissa, Kiinan keskiosissa sekä Indonesiassa Sumatran saarella.
Himalajanvuokkoa käytetään koristekasvina puutarhoissa. Paikallisesti luontaisella esiintymisalueellaan sitä on käytetty myös lääkekasvina.
Gloriette

Gloriette voi tarkoittaa jotakin seuraavista:
Lebrun

Lebrun on muun muassa seuraavien henkilöiden sukunimi:
Andrup

Andrup on taajama Esbjergin kunnassa Tanskassa. Taajamassa oli 1 457 asukasta vuoden 2025 alussa.
Bramming

Bramming on taajama Esbjergin kunnassa Tanskassa. Taajamassa oli 7 315 asukasta vuoden 2025 alussa.
Bryndum

Bryndum on taajama Esbjergin kunnassa Tanskassa. Taajamassa oli 517 asukasta vuoden 2025 alussa.
Egebæk

Egebæk on taajama Esbjergin kunnassa Tanskassa. Taajamassa oli 1 094 asukasta vuoden 2025 alussa.
Gredstedbro

Gredstedbro on taajama Esbjergin kunnassa Tanskassa. Taajamassa oli 1 071 asukasta vuoden 2025 alussa.
Grimstrup

Grimstrup on taajama Esbjergin kunnassa Tanskassa. Taajamassa oli 563 asukasta vuoden 2025 alussa.
Hieronymus Georg Zeuthen

Hieronymus Georg Zeuthen (15. helmikuuta 1839 – 6. tammikuuta 1920) oli tanskalainen matemaatikko. Hän toimi professorina Kööpenhaminan yliopistossa vuosina 1883–1910 ja toimitti "Matematisk Tidsskrift" -aikakauslehteä 1871–1889. Zeuthen toimi myös Kuninkaallisen tiedeakatemian sihteerinä 1878–1917. Matemaatikkona Zeuthen erikoistui algebralliseen geometriaan ja matematiikan historiaan.
Guldager

Guldager on taajama Esbjergin kunnassa Tanskassa. Taajamassa oli 978 asukasta vuoden 2025 alussa.
Gørding

Gørding on taajama Esbjergin kunnassa Tanskassa. Taajamassa oli 1 782 asukasta vuoden 2025 alussa.
Hunderup

Hunderup on taajama Esbjergin kunnassa Tanskassa. Taajamassa oli 242 asukasta vuoden 2025 alussa.
Aksel Erhardsen

Aksel Erhardsen (15. tammikuuta 1927 Gørding – 17. helmikuuta 2010) oli tanskalainen näyttelijä. Hän sai koulutuksen Odensen teatterissa, missä hän näytteli vuoteen 1966. Tämän jälkeen hän siirtyi Aarhusin teatteriin, jossa hän työskenteli vuoteen 1991. Erhardsen teki vielä sen jälkeen useita vierailevia rooleja kööpenhaminalaisissa teattereissa. Hän sai Lauritzen-palkinnon ja Teaterpokalenin.
Teaterpokalen

Teaterpokalen on tanskalainen teatterialan palkinto, jonka myöntää vuosittain Tanskan teatterijournalistien yhdistys. Sitä on jaettu vuodesta 1933, ja sen voivat saada sekä näyttelijät että muut teatterissa työskentelevät henkilöt. Palkinto koostuu pokaalista ja 50 000 kruunun rahapalkkiosta.
Puolan naisten jalkapallomaajoukkue

Puolan naisten jalkapallomaajoukkue edustaa Puolaa naisten jalkapallon kansainvälisissä otteluissa. Sitä hallinnoi Puolan jalkapalloliitto. Joukkue pelasi ensimmäisen virallisen maaottelunsa vuonna 1981. Puola on kesäkuussa 2025 jalkapallon naisten maailmanrankingissa sijalla 27.
Puola selviytyi ensimmäisen kerran arvokilpailuihin vuoden 2025 EM-kilpailuihin. Se voitti viimeisessä karsintavaiheessa ensin Romanian ja sitten Itävallan.
Yhdystie 1493

Yhdystie 1493 on Pornaisten Halkiasta Järvenpään Haarajoelle kulkeva yhdystie. Pituutta tiellä on noin 10 kilometriä.
Yhdystie 1493 alkaa Halkiassa yhdystieltä 1494, ja tien alussa on Halkiakosken voimalaitos. Tieltä kääntyvät tiet ovat lähinnä yksityisteitä, mutta tieltä kääntyy teitä Paippisiin ja Nummisiin. Yhdystie 1493 kulkee länsilounaaseen Pornaisten Metsäkylän ja Mäntsälän Jokelanseudun kylien läpi ja päättyy Järvenpään Haarajoella seututielle 140 eli Vanhalle Lahdentielle.
Luettelo Mississippin piirikunnista

Tämä on luettelo Mississippin osavaltion piirikunnista. Mississippissä on 82 piirikuntaa.
Maastojuoksun Suomen-mestaruuskilpailut 1936

Maastojuoksun Suomen-mestaruuskilpailut 1936 käytiin 4. lokakuuta Äyräpään Pölläkkälän kylässä Karjalankannaksella. Kilpailut järjestettiin poikkeuksellisesti syksyllä johtuen olympiavuonna aikaisin käynnistyneestä ratakaudesta. Kilpailujen järjestäjänä toimi Pölläkkälän Ura ja niihin osallistui 36 urheilijaa. 
Huolimatta sateisesta ja tuulisesta syyssäästä yleisöä oli seuraamassa kilpailuja noin 1 500 henkeä. Miehissä Suomen mestaruuden 4 km matkalla voitti äärimmäisen tiukasti Volmari Iso-Hollo ja 8 km matkalla mestaruuden voitti Arvo Askola. Joukkueissa Suomen mestaruuden 4 km matkalta voitti edellisen vuoden tavoin Helsingin Poliisi-Voimailijat ja 8 km matkalta mestaruuden voitti järjestävä seura Pölläkkälän Ura.
Mitalistit.
Lähteet:
Jacob Dawid Lange

Jacob Dawid Lange (11. maaliskuuta 1758 Leppävirta – 14. syyskuuta 1808 Oulu) oli suomalainen upseeri, virkamies ja maaherra. Hän toimi Oulun läänin maaherrana vuosina 1805–1808. Sotilasurallaan hän kohosi vuonna 1803 everstiluuntantin arvoon.
Langen vanhemmat olivat komendantti Carl Gustaf Lange (1725–1803) ja Maria Krook (1730–1804), Hänen aviopuolisonsa oli Sophia Lovisa Lange, os. Bucht (1774–1857).
Maastojuoksun Suomen-mestaruuskilpailut 1935

Maastojuoksun Suomen-mestaruuskilpailut 1935 käytiin 12. toukokuuta Orivedellä. Kilpailujen järjestäjänä toimi Oriveden Ponnistus ja niihin osallistui 37 urheilijaa. Huolimatta sateisesta ja tuulisesta syyssäästä kilpailuja oli seuraamassa noin 1 500 henkeä. 
Miehissä Suomen mestaruuden 3,45 km matkalla voitti niukasti Lauri Lehtinen ja 8,1 km matkalla mestaruuden voitti edellisen vuoden tavoin erittäin niukasti Verner Toivonen. Joukkueissa Suomen mestaruuden 3,45 km matkalta voitti Helsingin Poliisi-Voimailijat ja 8,1 km matkalta mestaruuden voitti jälleen edellisen vuoden tavoin Lahden Urheilijat.
Mitalistit.
Lähteet:
Tryptoliini

Tryptoliini, joka tunnetaan myös tetrahydro-β-karboliinina ja tetrahydronorharmaniinina, on β-karboliinin luonnollinen orgaaninen johdannainen. Se on alkaloidi, joka on kemiallisesti sukua tryptamiineille. Tryptoliinin johdannaisilla on erilaisia farmakologisia ominaisuuksia, ja ne tunnetaan yhteisesti nimellä tryptoliinit.
Farmakologia.
Tryptoliinit ovat kilpailevia, selektiivisiä monoamiinioksidaasin tyyppi A (MAO-A) estäjiä. 5-hydroksitryptoliini ja 5-metoksitryptoliini ovat aktiivisimpia monoamiinioksidaasin estäjiä (MAOI), joiden IC50-arvot ovat 0,5 μM ja 1,5 μM. Tryptoliinit ovat myös tehokkaita serotoniinin ja adrenaliinin takaisinoton estäjiä, ja niillä on huomattavasti suurempi selektiivisyys serotoniiniin. Tryptoliinien muodostuminen "in vivo" on ollut kiistanalaista.
Luettelo Arkansas’n piirikunnista

Tämä on luettelo Arkansas’n osavaltion piirikunnista. Arkansas’ssa on 75 piirikuntaa.
Maastojuoksun Suomen-mestaruuskilpailut 1934

Maastojuoksun Suomen-mestaruuskilpailut 1934 käytiin 13. toukokuuta Lahdessa. Kilpailujen järjestäjänä toimi Lahden Urheilijat ja niihin osallistui 40 urheilijaa. 
Miehissä Suomen mestaruuden 3,6 km matkalla voitti erittäin niukasti Leo Lehto ja 8,5 km matkalla mestaruuden voitti edellisen vuoden tavoin Verner Toivonen. Joukkueissa Suomen mestaruuden 3,6 km matkalta voitti Turun Urheiluliitto ja 8,5 km matkalta mestaruuden voitti edellisen vuoden tavoin Lahden Urheilijat.
Mitalistit.
Lähteet:
Bahram Eynollahi

Bahram Eynollahi (; s. 1958 Sarab) on iranilainen poliitikko. Hän on koulutukseltaan silmätauteihin erikoistunut lääkäri.
Eynollahi on työskennellyt professorina Shahid Beheshti -yliopistossa. Hänestä tuli vuonna 2009 Oftalmologian keskuksen johtaja. 2010-luvulla Eynollahi työskenteli Iranin terveysministeriössä muun muassa koulutuksesta vastanneena varaministerinä. Hänet nimitettiin Ebrahim Raisin aikana toimineen Iranin 13. hallituksen terveysministeriksi vuonna 2021. Hänestä tuli vuonna 2023 Kulttuurivallankumouksen korkeimman neuvoston jäsen. Ebrahim Raisin kuoleman jälkeen muodostetussa uudessa hallituksessa terveysministerinä aloitti Mohammad Reza Zafarghandi.
(5534) 1941 UN

(5534) 1941 UN on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 1,82 astronomisen yksikön ja etäisimmillään 3,69 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
Keltatörmäkukka

Keltatörmäkukka ("Scabiosa ochroleuca") on törmäkukkien sukuun kuuluva laji. Se on noin 30–70 cm korkea perenna. Se viihtyy auringossa kuivassa, hyvin vettä läpäisevässä, hiekkapitoisessa ja runsaasti kalkitussa maaperässä. Kasvia lisätään siemenistä. Sen kukinto on vaaleankeltainen ja kukinta-aika on heinäkuulta syyskuulle. Kukat ovat pieniä ja suppilomaisia. Siemenkodat ovat pallomaisia. Keltatörmäkukka sopii kuiville niityille, luonnonmukaiseen puutarhaan, kukkapenkkiin ja kivikkopuutarhaan. Kasvi on suojattava talvimärkyydeltä. Se houkuttelee mehiläisiä, kimalaisia ja perhosia.
(5611) 1943 DL

(5611) 1943 DL on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 2,25 astronomisen yksikön ja etäisimmillään 2,94 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
(5985) 1942 RJ

(5985) 1942 RJ on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 1,71 astronomisen yksikön ja etäisimmillään 2,73 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
(15198) 1940 GJ

(15198) 1940 GJ on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 1,81 astronomisen yksikön ja etäisimmillään 2,86 astronomisen yksikön päässä Auringosta. Asteroidi on läpimitaltaan noin .
Maastojuoksun Suomen-mestaruuskilpailut 1933

Maastojuoksun Suomen-mestaruuskilpailut 1933 käytiin 7. toukokuuta Savonlinnassa. Kilpailujen järjestäjänä toimi Savonlinnan Riento ja niihin osallistui 46 urheilijaa. 
Miehissä Suomen mestaruuden 3,3 km matkalla voitti äärimmäisen tiukassa kilpailussa Lauri Lehtinen ja 8,5 km matkalla mestaruuden voitti Verner Toivonen. Joukkueissa Suomen mestaruuden 3,3 km matkalta voitti Helsingin Toverit ja 8,5 km matkalta mestaruuden voitti edellisen vuoden tavoin Lahden Urheilijat.
Mitalistit.
Lähteet:
Talousmatematiikka

Talousmatematiikka on usein käytännönläheinen matematiikan osa-alue, jonka keskeisiä aihealueita ovat prosenttilaskenta, verotus ja korkolaskenta. Prosenttilaskentaa tarvitaan esimerkiksi vero -ja korkolaskuissa. Myös lainan lyhennyksien ja korkojen laskeminen kuuluu talousmatematiikan piiriin. Annuiteettilainan maksuerän laskemiseen on olemassa erillinen kaava. Käytännönläheinen talousmatematiikka ja sen ymmärtäminen ehkäisee vastuutonta rahankäyttöä. Talousmatematiikka voi olla myös akateemista, ja se tutkii taloutta esimerkiksi matemaattisten mallien ja tilastojen avulla. Myöskin taloudellisten suhteiden ja päätöksenteko ovat merkittäviä. Talousmatematiikassa voidaan myöskin simuloida eri tilanteita ja näin ollen tarkastella mahdollisia tuloksia eri tekijöillä.On olemassa myöskin erilaisia investointien kannattavuuslaskelmia, kuten nettonykyarvo ja sisäisen korkokannan menetelmä.
Mobil 1 Rally Championship

Mobil 1 Rally Championship (myös nimellä Rally Championship 2000) on Magnetic Fieldsin kehittämä ja Actualizen julkaisema ajopeli. Peli on julkaistu vuonna Windowsille ja seuraavana vuonna PlayStationille.
Pelaaminen.
Pelissä ajetaan rallia Walesissä osana brittiläistä rallin mestaruussarjaa.
Pelissä on kehittyneempi vauriomallinnus kuin monissa muissa saman aikakauden rallipeleissä. Erikoiskokeiden pituudet vastasivat paremmin oikeiden erikoiskokeiden pituuksia kuin monissa muissa peleissä ja ne perustuivat Ordnance Surveyn karttoihin. Pelissä on 20 autoa ja 36 erikoiskoetta. Mukana ovat brittiläisen mestaruussarjan kuusi kilpailua.
Vastaanotto.
Peli sai GameSpotin arvostelussa arvosanaksi 8.9/10. Moitteita peli sai järjestelmävaatimuksista ja oudoista oletuksena käytettävistä ohjausasetuksista.
Luettelo Wisconsinin piirikunnista

Tämä on luettelo Wisconsinin osavaltion piirikunnista. Wisconsinissa on 72 piirikuntaa.
Olof Solin

Erik Olof Henrik Solin (s. 16. kesäkuuta 1953 Tampere) on suomalainen radiokemian professori emeritus. Hän toimi Turun yliopiston radiokemian professorina vuosina 2003–2021 sekä Helsingin yliopiston radiokemian professorina vuosina 2002–2003.
Olof Solin syntyi diplomi-insinööri Erik Arne Solinin ja Märta Gabriella Solinin (o.s. Solin) perheeseen. Hän kirjoitti ylioppilaaksi Tampereen yhteiskoulusta vuonna 1972. Solin valmistui filosofian kandidaatiksi Åbo Akademista vuonna 1982 ja valmistui sieltä filosofian tohtoriksi vuonna 1999. Hänen väitöskirjansa otsikko oli "Interaction of High Energy Charged Particles with Gases".
Solin toimi erikoistutkijana Turun yliopistossa vuosina 1998–2000 ja Valtakunnallisen PET-keskuksen radiofarmaseuttisen laboratorion johtajana 2000–2002. Tämän jälkeen hän työskenteli Helsingin yliopistossa radiokemian professorina 2002–2003. Kun Turkuun perustettiin Suomen toinen radiokemian professuuri, Solin kutsuttiin tähän virkaan, joka myöhemmin vakinaistettiin. Hän toimi radiokemian professorina Turun yliopistossa vuosina 2003–2021, kunnes jäi eläkkeelle. Solinin seuraaja Helsingin yliopiston radiokemian professorina oli Jukka Lehto ja Turun yliopiston radiokemian professorina Anu Airaksinen.
Solin on myös radiokemian dosentti Helsingin yliopistossa vuodesta 2003 sekä lääketieteellisen isotooppifysiikan dosentti Åbo Akademissa vuodesta 2001. Hän on Lääketieteellisen Radioisotooppiyhdistyksen kunniajäsen.
Solin teki tutkimusvierailun Kuninkaalliseen teknilliseen korkeakouluun (1986–1987) ja University of Wisconsin–Madisoniin (1989–1990). Hän on julkaissut uransa aikana satoja tieteellisiä tutkimuksia muun muassa radionuklidituotannon, radiokemian ja isotooppilääketieteen aloilta.
Päijät-Hämeen urheilu

Tämä artikkeli käsittelee urheilua Päijät-Hämeen maakunnassa, poislukien Lahden kaupunki, jota käsitellään omassa artikkelissaan. Olympialaisurheilijoiden määrällä mitattuna Päijät-Hämeen merkittävimpiä urheiluseuroja ovat Orimattilan Jymy sekä Heinolan Isku (4 olympiaedustajaa).
Historia.
Päijät-Hämeen liikuntakulttuurin kehitys kuvastaa teollistumisen, koulutuksen ja järjestötoiminnan moninaisia vaikutuksia modernin urheilun leviämisessä. Eri alueiden erilaiset sosiaaliset rakenteet heijastuivat selvästi siinä, mitkä väestöryhmät olivat aktiivisimpia seurojen perustamisessa.
Päijät-Hämeen maaseudulle alettiin perustaa voimisteluseuroja erityisesti 1900-luvun ensivuosina. Päijät-Hämeessä seuroja syntyi teollisuuskeskuksiin, kuten Lahteen sekä suurimpiin maalaiskuntien keskuksiin, kuten Asikkalaan ja Orimattilaan. Lahden seudulla koululaisseurojen ohella vapaaehtoinen palokuntaliike ja nuorisoseuraliike kasvattivat varhaisinta liikuntakulttuuria.
Lahden piirityön alueella perustajana toimi voimistelunopettaja K. E. Levälahti, joka järjesti Lahdessa voimistelunjohtajakursseja vuonna 1910. Lahden seudun voimistelu- ja urheilupiiri perustettiin vuonna 1911. Lahden seudulla urheiluseurojen kehitys osoittaa, että oman piirin tarve ei tuolla alueella ollut ehdottoman välttämätön aikana, jolloin maalais- ja kaupunkilaisseurat yleensä vielä kilpailivat eri sarjoissa.
Palloilulajit.
Jalkapallo.
Päijät-Hämeessä ei ole pelattu jalkapalloa miesten pääsarjatasolla. Parhaiten menestynyt jalkapalloseura on Heinolan Isku, joka on pelannut yhden kauden toiseksi korkeimmalla sarjatasolla. Lisäksi Heinolan Palloilijat -47 on pelannut yhden kauden kolmanneksi korkeimmalla sarjatasolla.
Pesäpallo.
Päijät-Hämeen maakunnassa ei ole pääsarjassa pelanneita pesäpalloseuroja. Korkeimmillaan toiseksi korkeimmalla sarjatasolla on pelannut Heinolan Maila-Pojat, joka on pelannut yhden kauden naisten toisella sarjatasolla sekä 12 kautta miesten toiseksi korkeimmalla sarjatasolla.
Amerikkalainen jalkapallo.
Päijät-Hämeessä ei ole pelattu amerikkalaista jalkapalloa pääsarjatasolla. Korkeimmillaan kolmanneksi korkeimmalla sarjatasolla II-divisioonassa pelannut joukkue on Padasjoki Predators.
Talviurheilu.
Hiihto.
Päijät-Hämeen merkittävin hiihtoseura on hiihtoliiton valioluokkaan sijalle 12 luokiteltava Hollolan Urheilijat -46. Hollolan Urheilijat -46 on erikoistunut erityisesti nuorisotoimintaan. I-luokkaan kuuluvia nuoriso- ja harrasteseuroja ovat Orimattilan Jymy sekä Sysmän Sisu.
II-luokkaan kuuluvia nuroiso- ja harrasteseuroja ovat Hartolan Voima, Iitin Pyrintö, Padasjoen Yritys, Pertunmaan Ponnistajat sekä Asikkalan Raikas.
Warren Davidson

Warren Davidson (s. 1. maaliskuuta 1970) on yhdysvaltalainen republikaanisen puolueen poliitikko.
Davidson sai humanististen tieteiden kandidaatin arvon West Pointista. Hän valmistui liikehallinnon maisteriksi Notre Damen yliopistosta. Davidson palveli Yhdysvaltain maavoimissa ja on toiminut liike-elämässä. Hänet valittiin Yhdysvaltain edustajainhuoneeseen Ohion 8. vaalipiiristä vuonna 2016 käydyssä täytevaalissa, jolla täytettiin John Boehnerin eron takia tyhjäksi jäänyt paikka.
Valentina Talyzina

Valentina Illarionovna Talyzina (; 22. tammikuuta 1935 Omsk – 21. kesäkuuta 2025) oli venäläinen näyttelijä ja ääninäyttelijä.
Talyzina opiskeli Omskin maatalousinstituutissa vuosina 1952–1954 ja valmistui Venäjän teatteritaiteen akatemiasta vuonna 1958. Hän työskenteli vuodesta 1958 lähtien Mossovet-teatterissa. Talyzina sai Venäjän SFNT:n kansantaiteilijan arvonimen vuonna 1985. Hänelle myönnettiin Venäjän kunniamerkki vuonna 2005 ja Ystävyyden kunniamerkki vuonna 2010. Talyzina sai vuonna 2004 Kultaisen kotkan roolistaan televisiosarjassa "Linii sudby".
Myös Talyzinan tytär Ksenija Hairova on näyttelijä. Talyzina kannatti vuonna 2022 täysimittaisesti aloitettua Venäjän hyökkäystä Ukrainaan.
Itä–Länsi-ottelu 2001

Vuoden 2001 Itä–Länsi-ottelu pelattiin Haminassa Vallikentällä 14.–15. heinäkuuta 2001. Miesten ottelun voitti Lännen joukkue jaksoin 0–2 (1–4, 1–2) ja naisten ottelun voitti Idän joukkue jaksoin 2–1 (4–3, 2–4, 4–2).
Miehet.
Miesten ottelun voitti Lännen joukkue jaksoin 0–2 (1–4, 1–2). Idän joukkueeseen kuuluivat lyöntijärjestyksessä kolmoskoppari Tuomas Tervonen, kakkosvahti Kari Hakkarainen, lukkari Toni Kohonen, kakkospolttaja Jarkko Kokko, kolmospolttaja Pasi Pirinen, ykkösvahti Jani Komulainen, kolmosvahti Jarkko Rautio, sieppari Marko Kähkönen, kakkoskoppari Jussi Kemilä, jokeripelaaja Mikko Huotari, jokeripelaaja Jarmo Heikkinen, jokeripelaaja Janne Monni ja jokeripelaaja Vesa Kaukiainen. 
Lännen joukkueeseen kuuluivat lyöntijärjestyksessä sieppari Valtteri Ketonen, kakkoskoppari Marko Hovi, kakkosvahti Teemu Haataja, kolmospolttaja Pertti Mäkelä, kakkospolttaja Jan Hautala, ykkösvahti Janne Oinonen, kolmosvahti Tommi Murto, kolmoskoppari Pasi Pohjola, lukkari Antti Tokkari, jokeripelaaja Petri Raittila, jokeripelaaja Simo Eerikäinen, joripelaaja Markus Kettunen ja jokeripelaaja Markus Meriläinen. Kentän parhaana palkittiin Lännen Antti Tokkari.
Naiset.
Naisten ottelun voitti Idän joukkue jaksoin 2–1 (4–3, 2–4, 4–2). Idän joukkueeseen kuuluivat lyöntijärjestyksessä kakkoskoppari Terhi Rönkä, kolmoskoppari Jonna Salminen, kakkosvahti Paula Rautiainen, sieppari Ulla Mäkinen, kolmosvahti Katja Saari, kolmospolttaja Taina Hyry, lukkari Hanna Heiskanen, ykkösvahti Niina Kantola, kakkospolttaja Kirsi Annila, jokeripelaaja Marja Miesperä, jokeripelaaja Jenni Tolonen jokeripelaaja Terhi Laakkonen ja jokeripelaaja Niina Rinkinen. 
Lännen joukkueeseen kuuluivat lyöntijärjestyksessä kolmospolttaja Kirsi Hänninen, kolmoskoppari Sari Lemponen, kakkosvahti Taru Ylä-Autio, kakkospolttaja Krista Laurila, sieppari Leena-Maaria Lamminen, kolmosvahti Hannamari Laitinen, lukkari Sirpa Pollari, ykkösvahti Sari Siirola, kakkoskoppari Merja Valkama, jokeripelaaja Henna Salmela, jokeripelaaja Niina Mäkiviita, jokeripelaaja Kati Rajala ja jokeripelaaja Johanna Nieminen. Kentän parhaana palkittiin Idän Katja Saari.
283 Emma

283 Emma (A889 CA) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 2,61 astronomisen yksikön ja etäisimmillään 3,49 astronomisen yksikön päässä Auringosta. Asteroidi on läpimitaltaan noin . Asteroidin pyörähdysaika akselinsa ympäri on .
Heinäkuussa 2003 kerrottiin, että asteroidilla on oma kuu S/2003 (283) 1. Kuun läpimitta on kilometriä.
Tähkäkuusamat

Tähkäkuusamat ("Leycesteria") on kuusamakasvien heimoon kuuluva suku. Siihen kuuluvat lajit ovat kesävihantia pensaita. Oksat ovat joskus onttoja. Lehtiasento on vastakkainen ja lehden reuna on joskus sahalaitainen tai aaltoileva. Joskus lehtien sivussa on lehdyköitä. Kukinnot ovat suppilomaisia tai kiehkuramaisia. Yleensä suojuslehdet ovat näkyviä ja lehtimäisiä. Verholehtiä on 5, kuten myös teriön liuskoja ja heteitä. Kukkien värejä ovat valkoinen, vaaleanpunainen, purppuranpunainen ja oranssinkeltainen. Hedelmä on marja ja siinä on kiinteä verhiö.
1313 Berna

1313 Berna (1933 QG) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 2,11 astronomisen yksikön ja etäisimmillään 3,20 astronomisen yksikön päässä Auringosta. Asteroidi on läpimitaltaan noin . Asteroidin pyörähdysaika akselinsa ympäri on .
1313 Bernalla on hieman suurempi tiheys kuin vesijäällä.
Asteroidia kiertää vuonna 2004 löydetty kuu, jolla ei ole omaa tunnistetta.
Tähkäkuusama

Tähkäkuusama ("Leycesteria formosa") on tähkäkuusamien sukuun kuuluva laji. Se on noin 1,5-2 metriä korkea pensas. Se pn peräisin Himalajan alueelta. Lehdet ovat limenvihreitä. Tähkäkuusama kukkii heinäkuulta syyskuulle. Kasvi viihtyy aurinkoisella tai puolivarjoisella kasvupaikalla. Se on talvenarka. Se kestää hyvin leikkausta, myös alasleikkausta. Hedelmät eivät ole syötäviä. Kukintorankojen väri vaihtelee punaisesta viininpunaiseen. itse kukat ovat punaisia tai valkoisia. Kasvi menestyy useanlaisilla kasvualustoilla.
(185851) 2000 DP107

(185851) 2000 DP107 on pieni asteroidi, jonka kiertorata leikkaa Maan kiertoradan ja luokitellaan Apollo-asteroideihin. Asteroidi kiertää Auringon ympäri (noin ) kiertoradalla, joka on lähimmillään 0,85 astronomisen yksikön ja etäisimmillään 1,88 astronomisen yksikön päässä Auringosta. Asteroidi on läpimitaltaan noin . Asteroidin pyörähdysaika akselinsa ympäri on . Asteroidin kiertorata tuo sen lähimmillää 0,01 astronomisen yksikön päähän Maasta.
Vuonna 2000 havaittiin, että asteroidilla on oma kuu S/2000 (2000 DP107) 1. Pääkappale on arviolta 800 metriä läpimitaltaan ja toisen kappaleen läpimitta on noin 300 metriä.
Hollanninlumimarja

Hollanninlumimarja ("Symphoricarpos x doorenbosii" 'Mother of Pearl') on lumimarjoihin kuuluva risteymä. Kukat ovat punaisen ja valkoisen kirjavia ja kellomaisia. Kukinta-aika alkaa heinäkuulla. Marjat ovat vaaleanpunaisia ja koristeellisia. Ne pysyvät pensaassa pitkään syksyyn. Ne ovat kuivia ja hieman myrkyllisiä. Lehdet ovat tiheässä ja ne ovat tummansinivihreitä. Ne puhkeavat aikaisin keväällä ja pysyvät pensaassa myöhäiseen syksyyn saakka. Syysväritys on keltainen. Kasvi menestyy parhaiten tuoreessa maassa, mutta kestää hyvin kuivuutta. Se menestyy sekä auringossa että varjossa. Se menestyy vyöhykkeillä I-III. Sitä istutetaan paitsi yksittäin, myös pensasryhmiin ja aidanteisiin.
Hasse Mattila

Hasse Mattila (s. 27. joulukuuta 1990) on suomalainen lentopallovalmentaja ja entinen lentopalloilija.
Mattila aloitti valmennusuransa Akaa-Volleyssa vuonna 2018 ja työskenteli aluksi kolme kautta virolaisluotsi Oliver Lüütseppin apuvalmentajana sekä sitä seuranneet vuodet vastaavassa tehtävässä Olli Kunnarin apuna. Kunnarin aikakaudella Mattilan vastuulle tuli valmentamisen lisäksi tilastointi. Tätä tehtävää hän hoitanut myös Suomen miesten lentopallomaajoukkueessa.
Vuonna 2025 Mattila oli voittamassa Akaa-Volleyn kanssa seuran historian ensimmäistä Suomen mestaruutta. Keväällä 2025 uutisoitiin, että Mattila siirtyy kaudeksi 2025–2026 Bundesliigassa pelaavan Barock Volleys MTV Ludwigsburgin päävalmentajaksi. Alun perin Mattilan oli määrä lähteä Ludwigsburgiin apuvalmentajaksi, mutta kun päävalmentajana toiminut Michael Dornheim vetäytyi tehtävästään omasta aloitteestaan muiden kiireidensä vuoksi, paikkaa tarjottiin Mattilalle.
Ennen valmennusuraansa Mattila pelasi lentopalloa Suomessa aina pääsarjatasolla asti. Hän voitti A-, B- ja C-junioreissa Suomen mestaruuden ja pelasi vuosien ajan myös Akaan edustusjoukkueessa. Akaa-Volleyssa Mattila on voittanut apuvalmentajan tehtävästä käsin Suomen mestaruuden lisäksi SM-hopeaa (2023 ja 2024), SM-pronssia (2022) sekä Suomen cupin (2024).
Terpinen-4-oli

Terpinen-4-oli (C10H18O) tai 4-karvomentenoli on terpenoideihin ja alkoholeihin kuuluva orgaaninen yhdiste. Yhdistettä käytetään ainesosana hajusteissa. Terpin-4-olia esiintyy luonnossa useissa kasveissa, muun muassa paperikaarnamyrtissä, timjamissa, oreganossa, männyissä, eukalyptuksissa ja sitrushedelmissä.
Ominaisuudet, valmistus ja käyttö.
Huoneenlämpötilassa terpinen-4-oli on väritöntä tai kellertävää nestettä, jonka tuoksua on kuvattu mausteiseksi ja muskottipähkinää tai syreeniä muistuttavaksi. Yhdiste liukenee hieman veteen ja hyvin esimerkiksi etanoliin. Terpinen-4-oli on kiraalinen yhdiste, jolla on kaksi enantiomeeria. Monista muista kiraalisista yhdisteistä poiketen, terpinen-4-oli esiintyy kasveissa usein molempina enantiomeereinä, joskus toista enantiomeeria on enemmän joskus ne esiintyvät raseemisena seoksena.
Terpinen-4-olia valmistetaan hapettamalla terpinoleenia valokemiallisesti, pelkistämällä muodostunut hydroperoksidi alkoholiksi ja pelkistämällä selektiivisesti yksi alkeenin kaksoissidos. Yhdistettä saadaan myös terpineolin valmistuksen sivutuotteena.
Terpinen-4-olia käytetään hajusteissa tuomaan niihin kurjenpolvien, pippurin tai laventelin tuoksua.
András Kulja

András Tivadar Kulja (s. 17. syyskuuta 1989, Nyíregyháza, Unkari) on unkarilainen lääkäri ja poliitikko, vuodesta 2024 lähtien Kunnioitus ja vapaus (TISZA) -puolueen edustaja Euroopan parlamentissa.
András Kuljan suku on lähtöisin nykyisen Ukrainan Transkarpatiasta. Hän opiskeli Budapestin Semmelweis-yliopistossa ja valmistui yleislääkäriksi 2016. Sen jälkeen hän on työskennellyt eri sairaaloissa ja opettanut Semmelweis-yliopistossa terveys- ja tiedeviestintää. Valmistumisensa jälkeen hän aloitti erikoistumisen psykiatriaan ja vaihtoi sieltä kirurgiaan. Tämän koulutuksen hän jätti kesken huhtikuussa 2024 lähtiessään ehdolle EU-vaaleihin, sillä työsuhde Unkarin terveydenhuoltojärjestelmässä olisi estänyt häntä arvostelemasta sen epäkohtia, mikä on ollut TISZA-puolueen keskeisiä vaaliteemoja.
Kulja on lääkärintyönsä ohella tullut tunnetuksi TikTok-videoistaan, joilla hän jakaa tietoa lääketieteestä ja terveydenhuollosta. Hänen kanavallaan oli syksyllä 2024 noin 350 000 seuraajaa, ja vuonna 2023 hänet palkittiin Vuoden sisällöntuottajana.
Huhtikuussa 2025 "The Parliament Magazine" valitsi Kuljan parhaiden uusien europarlamentaarikkojen listalle kiittäen hänen näkyvyyttään ja aktiivisuuttaan terveydenhuollon tasa-arvon edistämisessä.
Kulja on naimisissa ja yhden pojan isä.
Duboisin piirikunta

Duboisin piirikunta () on Yhdysvaltojen Indianan osavaltion eteläsosassa sijaitseva piirikunta. Sen väkiluku oli 43 637 vuonna 2020. Piirikunnan hallintokeskus on Jasperin kaupunki. Piirikunta on perustettu vuonna 1818. 
Väestö.
Vuoden 2020 väestönlaskennassa Duboisin piirikunnan asukasluku oli 43 637. Asukkaista valkoisia oli 89,1 %, aasialaisia 0,4 %, mustia 0,3 % ja alkuperäisasukkaita 0,2 %. Asukkaista 3,9 % kuului johonkin muuhun rotuun ja 2,7 % kuului kahteen tai useampaan rotuun. 6,5 % oli hispaanoja tai latinoita mistä tahansa rodusta. 8,1 % asukkaista puhui kotonaan jotain muuta kieltä kuin englantia ja 5,7 % oli syntynyt ulkomailla.
Hänen armonsa aika

Hänen armonsa aika () on Eyvind Johnsonin historiallinen romaani vuodelta 1960.
Romaani sijoittuu varhaiskeskiaikaan, Kaarle Suuren aikakauteen ja kertoo langobardien kapinayrityksestä häntä vastaan vuonna 776. Romaani sai vuoden 1962 Pohjoismaiden neuvoston kirjallisuuspalkinnon. Teos ilmestyi suomeksi Gerda Lindgrenin käännöksenä WSOY:n kustantamana vuonna 1962.